text: Bulgarer afsløret 
  08 november 2014 kl. 16.43
  En mand fra Bulgarien blev taget på fersk gerning i færd med at installere skimmingsudstyr ved en hæveautomat i Haderslev.
  Den 27-årige bulgarer - og måske en anden mand - var i gang med at indsætte et såkaldt skimmingsudstyr i en hæveautomat i Gravene i Haderslev. Udstyret ville kunne aflæse folks Dankort, som efterfølgende kunne misbruges. Men så langt kom han altså ikke.
  Den 27-årige mand bliver nu i morgen søndag fremstillet i grundlovsforhør i retten i Sønderborg. Sigtet for forsøg på bedrageri.
  
  27 årig mand fra Bulgarien anholdt   i forbindelse med opsætning af &quot;skimmingsudstyr&quot; på hæveautomat  #politidk
  
  